РЕПУБЛИКА СРБИЈА НАРОДНА СКУПШТИНА Одбор за правосуђе, државну управу и локалну самоуправу

07 Број: 011-3917/18

11. март 2019. године

Б е о г р а д

НАРОДНА СКУПШТИНА

Одбор за правосуђе, државну управу и локалну самоуправу, на 52. седници одржаној 11. марта 2019. године, размотрио је **Предлог закона о Централном регистру становништва** (број 011-3917/18 од 24. децембра 2018. године), који је поднела Влада, у појединостима.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу подноси

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на **Предлог закона о Централном регистру становништва**.

Одбор је одлучио да предложи Народној скупштини да **ОДБИЈЕ** следеће амандмане:

-на члан 1. који је поднела народни посланик Ружица Николић;

 -на члан 2. који је поднела народни посланик Наташа Јовановић;

 -на члан 3. који је поднела народни посланик Вјерица Радета;

 -на члан 4. који је поднела народни посланик др Санда Рашковић Ивић;

 -на члан 4. који је поднео народни посланик Срето Перић;

 -на члан 5. који је поднео народни посланик Александар Шешељ;

 -на члан 6. који је поднео народни посланик Никола Савић;

 -на члан 14. који је поднео народни посланик Милорад Мирчић;

 -на члан 15. који је поднела народни посланик Александра Белачић;

 -на члан 21. који је поднела народни посланик др Санда Рашковић Ивић;

 -на члан 21. који је поднео народни посланик Миљан Дамјановић;

 -на члан 23. који је поднео народни посланик Немања Шаровић;

 -на члан 23. који је поднела народни посланик др Санда Рашковић Ивић.

За известиоца Одбора на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић

РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

11. март 2019. године

Б е о г р а д

ПРЕДСЕДНИКУ

НАРОДНЕ СКУПШТИНЕ

Одбор за правосуђе, државну управу и локалну самоуправу, на 52. седници одржаној 11. марта 2019. године, размотрио је Одлуку Државног већа тужилаца којом је утврђено да су се испунили услови да Авраму Антонијевићу, јавном тужиоцу у Вишем јавном тужилаштву у Краљеву, на основу члана 89. Закона о јавном тужилаштву („Службени гласник РС“, бр. 116/08, 104/09, 101/10, 78/11- др.закон, 101/11, 38/12–одлука УС, 121/12, 101/13, 111/14–одлука УС, 117/14, 106/15 и 63/16–одлука УС), престане функција јавног тужиоца по сили закона због навршења радног века и утврдио Предлог одлуке о престанку функције јавног тужиоца у Вишем јавном тужилаштву у Краљеву.

За представника Одбора на седници Народне скупштине одређен је Петар Петровић, председник Одбора.

 ПРЕДСЕДНИК ОДБОРА

 Петар Петровић

 П Р Е Д Л О Г

 На основу члана 97. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 111/14-УС, 117/14, 106/15 и 63/16-УС) и члана 8. став 1. Закона о Народној скупштини („Службени гласник РС“, број 9/10),

 Народна скупштина Републике Србије, на \_\_\_\_ седници \_\_\_\_\_\_\_\_\_\_\_\_\_\_\_ одржаној \_\_\_\_\_\_\_\_\_\_\_\_\_ 2019. године, донела је

О Д Л У К У

о престанку функције јавног тужиоца у Вишем јавном тужилаштву у Краљеву

I

 Авраму Антонијевићу, јавном тужиоцу у Вишем јавном тужилаштву у Краљеву, престаје функција дана 6. октобра 2019. године, због навршења радног века.

II

 Ову одлуку објавити у „Службеном гласнику Републике Србије“.

РС број \_\_\_\_\_\_\_\_

У Београду, \_\_\_\_\_\_\_ 2019. године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 Маја Гојковић

**О б р а з л о ж е њ е**

Чланом 87. став 1. Закона о јавном тужилаштву („Службени гласник РС“, бр. 116/08, 104/09, 101/10, 78/11, 101/11, 38/12-УС, 121/12, 101/13, 111/14-УС, 117/14 106/15 и 63/16-УС), утврђено је да функција јавног тужиоца престаје на лични захтев, кад наврши радни век, кад трајно изгуби способност или кад буде разрешен. Чланом 89. утврђено је да функција јавног тужиоца престаје по сили закона кад наврши 65 година.

Државно веће тужилаца је, у складу са чланом 91. Закона о јавном тужилаштву, Одлуком А број 67/19, од 26. фебруара 2019. године, коју је доставило Народној скупштини (примљена под бројем 118-328/19, 27. фебруара 2019. године), утврдило да су се испунили услови да Авраму Антонијевићу, јавном тужиоцу у Вишем јавном тужилаштву у Краљеву, престане функција по сили закона 6. октобра 2019. године, јер ће навршити 65 година живота.

Чланом 97. Закона о јавном тужилаштву утврђено је да одлуку о престанку функције јавног тужиоца доноси Народна скупштина.

Одбор за правосуђе, државну управу и локалну самоуправу је, на 52. седници одржаној 11. марта 2019. године, констатовао да ће Аврам Антонијевић навршити радни век 6. октобра 2019. године и утврдио Предлог одлуке о престанку функције Авраму Антонијевићу, јавном тужиоцу у Вишем јавном тужилаштву у Краљеву, 6. октобра 2019. године, због навршења радног века.